Halfdan Ditlev-Simonsen

Halfdan Ditlev-Simonsen (født 15. februar 1894 i Flosta, død 24. februar 1962 i Oslo) var en norsk idrettsutøver, idrettsleder og skipsreder. Han ble født inn i en familie aktiv innen idrett og shipping. Hans far var skipsreder Olaf Ditlev-Simonsen, og brødrene John, Olaf Christian, Sverre og Aage Ditlev-Simonsen utmerket seg alle i ulike idrettsgrener.

Idrettskarriere 
Halfdan Ditlev-Simonsen regnes som en pionér innen norsk bandy. Han ble i 1911 del av Norges Fotballforbunds komité for å organisere bandyidretten som dengang var ny i Norge. I 1920 ble han Norges Bandyforbunds første formann, et verv han hadde i fire år. Ditlev-Simonsen var med på å ta 13 NM-gull for Ready i perioden 1912 til 1927. Han er dermed den spilleren med flest norgesmesterskap i bandy. Under mesterskapet i 1925, da idretten fremdeles ble spilt med sjumannslag, besto Readys lag av fem brødre Ditlev-Simonsen (Halfdan, John, Olaf, Sverre og Aage), pluss to andre spillere. Han skrev bandydelen av bokverket Idrætsboken, som ble utgitt i 1923.

Ditlev-Simonsen representerte Ready også i fotball og debuterte for det norske  i 1912 mot . Norge tapte 4-2, og han scoret begge Norges mål. Totalt spilte han sju landskamper og scoret fire mål. Han drev også med tennis og var president i Norges Tennisforbund fra 1923 til 1926.

Redervirksomhet 
Ditlev-Simonsen var fra 1914 skipsreder i Oslo, med dispasjøreksamen fra 1915. Sammen med sin far startet han rederiet Halfdan Ditlev-Simonsen & Co. Han var aktiv i rederorganisasjonene, blant annet formann i Oslo nye rederiforening fra 1927 til 1931 og formann i rederforbundets tekniske utvalg i perioden 1923–1930. Ditlev-Simonsen utga i 1954 boka En reder ser tilbake.

Bibliografi

Referanser

Eksterne lenker 
 
 Informasjon om Halfdan Ditlev-Simonsen & Co., Norsk skipsfartshistorisk selskap.

Norske skipsredere
Norske bandyspillere
Norske fotballspillere
Norske landslagsspillere i fotball for herrer
Fotballspillere for IF Ready
Norske idrettsledere
Norske forfattere av erindringsbøker
Personer fra Arendal kommune
Personer fra Oslo
Fødsler i 1894
Dødsfall i 1962
Artikler i sjøfart-prosjektet